ΟΔΗΓΙΕΣ ΓΙΑ ΣΥΓΓΡΑΦΗ ΕΡΓΑΣΙΑΣ ΣΤΟ ΜΑΘΗΜΑ «ΕΠΙΧΕΙΡΗΣΙΑΚΗ ΣΤΡΑΤΗΓΙΚΗ ΚΑΙ ΠΟΛΙΤΙΚΗ» ΚΑΙ «ΟΡΓΑΝΩΣΙΑΚΗ ΣΥΜΠΕΡΙΦΟΡΑ»
· Αρχικά, μελετάτε το κεφάλαιο που σας έχει δοθεί μέχρι να το κατανοήστε πλήρως και καταγράφετε τις  προβληματικές που προκύπτουν από το κεφάλαιο (τα ερωτήματα τα οποία θέτει ο συγγραφέας και εσείς αναγνωρίζετε ως τέτοια και θέλετε να τα απαντήσετε)
· Χωρίζετε σε ενότητες το κεφάλαιο  και κρατάτε σημειώσεις  αναφορικά με το περιεχόμενο του και τα προς ανάπτυξη επιμέρους θέματα της κάθε ενότητας. 
· Επιλέγετε τις ενότητες που θα αναλύσετε (πάντα με βάση την προβληματική  του κεφαλαίου). 
· Δεν ξεκινάτε τη συγγραφή της εργασίας αν δεν έχετε μελετήσει το σύνολο του κεφαλαίου, που έχετε αναλάβει να παρουσιάσετε, και δεν έχετε συγκεντρώσει τα ερωτήματα στα οποία θα απαντήσετε. 
· Με βάση το περιεχόμενο του κεφαλαίου και τις ενότητες που έχετε ορίσει ξεκινάτε τη συγγραφή της εργασίας. Ζητούμενο είναι  η εργασία σας να αποδεικνύει την κατανόηση και τη γνώση του συγκεκριμένου γνωστικού αντικειμένου που πραγματεύεται το κεφάλαιο σας.  

 Απαιτούνται (για τις εργασίες) δύο αρχεία: 1 αρχείο (Word μορφή)  που θα περιλαμβάνει το κείμενο της εργασίας και 2) ένα αρχείο (σε Power Point μορφή) με την  παρουσίαση της εργασίας. 

Δεν υπάρχει περιορισμός σελίδων ή διαφανειών.
Κωνσταντόπουλος Νικόλαος

Καθηγητής

